b'\n_START_ARTICLE_\nIklva\n_START_PARAGRAPH_\nIklva (angl. iklwa), kitaip \xc5\xa0akos asegajus\xc2\xa0\xe2\x80\x93 trumpos ieties pavidalo ginklas su ilgu, pla\xc4\x8diu tiesaus kalavijo gele\xc5\xbet\xc4\x97s formos antgaliu._NEWLINE_\xc5\xa0\xc4\xaf ginkl\xc4\x85 i\xc5\xa1rado zul\xc5\xb3 (zulus\xc5\xb3) karalius \xc5\xa0aka, vykdydamas karin\xc4\x99 zul\xc5\xb3 gen\xc4\x8di\xc5\xb3 reform\xc4\x85. Jis sutrumpino ilgesn\xc4\xaf ir lengvesn\xc4\xaf asegaj\xc5\xb3, padidino antgal\xc4\xaf. Svaidoma duriamoji ietis tapo kirstyni\xc5\xb3 ginklu, tinkamu tiek durti, tiek kirsti (jei antgalio kra\xc5\xa1tai i\xc5\xa1gal\xc4\x85sti)._NEWLINE_Po reformos zul\xc5\xb3 kari\xc5\xb3 rikiuot\xc4\x97 naudojo tiek senuosius asegajus, tiek iklvas. Kol rikiuot\xc4\x97 artinasi prie prie\xc5\xa1o, ji svaido asegajus. Priart\xc4\x97jus iki kirstyni\xc5\xb3 atstumo\xc2\xa0\xe2\x80\x93 kaunasi iklvomis. \xc5\xa0iuo po\xc5\xbei\xc5\xabriu \xc5\xa0akos zul\xc5\xb3 rikiuot\xc4\x97 primena rom\xc4\x97n\xc5\xb3 legiono rikiuot\xc4\x99, pana\xc5\xa1iai naudojusi\xc4\x85 piliumus ir gladijus.\n_START_SECTION_\n\xc5\xa0arvuotasis transporteris IKlwa\n_START_PARAGRAPH_\nIklvos vardu pavadintas Piet\xc5\xb3 Afrikos Respublikos ratinis \xc5\xa1arvuotasis transporteris iKlwa.'